Demi Lovato

Demetria Devonne Lovato (født 1992) er en amerikansk sanger, låtskriver og skuespiller. Hen er aktiv innenfor miljø- og samfunnsspørsmål som talsperson mot mobbing.«Demi Lovato's Charity Work, Events and Causes». Look to the Stars: The World of Celebrity Giving. Hen har også skrevet boken Staying Strong, 365 days a year, som kom ut 19. november 2013.Demi Lovato is writing an inspirational book USA Today. Besøkt 9. mars 2014.

Lovatos tidligste roller var blant annet som Angela i Barney & Friends før hen fikk et gjennombrudd i filmen Camp Rock i 2008. Året etter fikk Lovato sitt eget komedieprogram, Sonny with a Chance, og hadde også en rolle i filmen Princess Protection Program. Hen debuterte med musikkalbumet Don't Forget som ble utgitt den 23. september 2008. Lovatos andre studioalbumene  er Here We Go Again, Unbroken, Demi, Confident og Tell Me You Love Me. Lovato har også sunget singelversjonen av «Let It Go», som var med i rulleteksten av Frost. Hen har to Grammy-nominasjoner.

 Bakgrunn 
Demetria Devonne Lovato er barn av Patrick Lovato og Dianna (født Lee Smith). Foreldrene skilte seg da hen var to år gammel. Hen vokste opp i Dallas i Texas. Hen har meksikansk, irsk og italiensk familiebakgrunn. Lovatos fem år eldre søster Dallas Lovato er også skuespiller og sanger. Halvsøsteren Madison De La Garza er ti år yngre. Moren Dianna Hart var cheerleader for Dallas Cowboys, og faren var en middels kjent country-artist. Demi Lovato tok avsluttende high school-eksamen i april 2009, ett år tidligere enn vanlig, sammen med Nick Jonas.

I en episode av podkasten The Joe Rogan Experience i mars 2021 identifiserte Lovato seg som panseksuell. Hen har også uttrykt seg som queer.

 Kjønnsidentitet og pronomen 
Den 19. mai 2021 kom Lovato offentlig ut som ikke-binær og kunngjorde at hen ønsket å bli omtalt med kjønnsnøytrale pronomen. Hen hadde tidligere kommet ut som ikke-binær til venner og familie i slutten av 2020. I løpet av april 2022 endret Lovato sin profil på det sosiale mediet Instagram, og viste at hen også aksepterer bruk av feminine pronomen. Lovato forklarte som gjest på podkasten Spout at hen opplever kjønn, i likhet med seksualitet, musikk og kreativitet, som noe flytende.

 Karriere 
Demi Lovato var seks år gammel da hen fikk sin første TV-rolle som «Angela» i serien Barney & Friends. 

Lovato hadde en gjesteopptreden på Prison Break hvor hen spilte mot Robert Knepper, Split Ends og Just Jordan. I januar 2007 spilte hen «Charlotte Adams» i den amerikanske versjonen til Disney Channels opprinnelige kortserier As The Bell Rings. 

Demi Lovato er allikevel mest kjent for Disney Channel Original Movies Camp Rock som «Mitchie Torres». Filmen hadde premiere 20. april 2008 i USA. I september 2008 begynte hen innspillingen av en ny Disney Channel Original-serie kalt Sonny with a chance. Dessuten spilte hen i filmen Prosjekt Prinsesse sammen med Selena Gomez. Høsten 2008 utga Demi Lovato med sitt debutalbum Don`t Forget, der Jonas Brothers bidro og skrevet sju av de ti sangene.

Sommeren 2009 kom Demi Lovato med sitt andre studioalbum, Here We Go Again, som havnet på førsteplass på Billboardlista i USA. Lovato var sommeren 2009 på turné sammen med David Archuleta. I september 2009 var hen tilbake i Toronto i Canada for å filme Camp Rock 2: The Final Jam. 


Høsten/vinteren 2009 begynte Lovato å filme sesong 2 av Sonnys sjanse, siste episode ble spilt inn 9. juli 2010. I mai 2010 var hen på turné i Sør-Amerika. I slutten av juni 2010 begynte hen å jobbe med sitt tredje album. I august samme år dro hen på verdensturné med The Jonas Brothers og gjester fra Camp Rock 2. Turneen skulle egentlig ha begynt 27. juli, men noen konserter ble kansellert og andre ble lagt til. Lovato var også med i en episode av Grey's Anatomy. Episoden het Shiny Happy People, og Lovatos rollefigure het «Hayley».

Demi Lovato ga senere ut albumene Unbroken og DEMI. Særlig sangene Give Your Heart a Break, Heart Attack og Let It Go har blitt svært populære.

I 2013 spilte Lovato rollen som Dani i femte sesong av tv-komedien Glee. Hen spilte mot Naya Rivera og Lea Michele, og sang sangen «Here Comes the Sun». 

 Filmbiografi 
 Spillefilmer 
 År Tittel Rolle Notater 2008    Camp Rock Mitchie Torres Hovedrolle 2009 Jonas Brothers: The 3D Concert Experience Demi Lovato 3D Konsertfilm 2009Prosjekt PrinsessePrinsesse Rosalinda Maria Montoya Fiore / Rosie Gonzalez Hovedrolle 2010Camp Rock 2Mitchie TorresHovedrolle 2020Eurovision Song Contest: The Story of Fire SagaKatiana Lindsdóttir

 TV-serier 
 År Tittel Rolle Notater 2009–2011 Sonny's Sjanse Allison «Sonny» Munroe Hovedrolle 2002–2004Barney & Friends Angela  Hovedrolle 2007 og 2009 As The Bell Rings Charlotte Adams Hovedrolle og gjesteopptreden

 Deltagelse i andres TV-serier 
 År Tittel Rolle Notater 2006 Prison Beak Danielle Curtin 2010 Grey's Anatomy Hayley (1 episode) «Shiny Happy People» 2008 Just Jordan Nicole (1 episode) «Slippery When Wet» 2010 Extreme Makeover: Home Edition Demi Lovato (1 episode) Gjesteopptreden 2013 ''Glee Dani Skrevet for seks episoder i sesong 5.

 Musikk 
 Musikkalbum 
 År Albumtittel 2008 Don’t Forget 2009 Here We Go Again 2011Unbroken 2013Demi 2015Confident2017Tell Me You Love Me2021Dancing with the Devil... the Art of Starting Over2022Holy Fvck

 Musikkturneer 

 År Turnétittel 2008 Demi Live! Warm Up Tour 2008 Burnin' Up Tour (Åpning for Jonas Brothers) 2009Demi Lovato Summer Tour 2009 2009 Demi Lovato Fall Tour 2009 2010 Demi Lovato South American Tour 2010 2010 Jonas Brothers World Tour 2010 2014 Demi World Tour 2018 Tell Me You Love Me World Tour

 Fotnoter 

 Referanser 

Eksterne lenker





Kategori:Skuespillere fra USA
Kategori:Gitarister fra USA
Kategori:Pianister fra USA
Kategori:Låtskrivere fra USA
Kategori:Personer fra Dallas